AlexejDobrolubov/national_council_slovak_2010 huggingface dataset:
90. schôdza NR SR - 6.deň - A. dopoludnia
Dátum: 2023-05-10
Poslanec: Kuffa, Štefan (-)
Druh vystúpenia: Vystúpenie s faktickou poznámkou

68. Ďakujem za slovo. Nemyslím si, že by sme mali tuná schvaľovať zákony také, ktoré budú odmeňovať ľudí za to, že budú udavačmi. Myslím si, že taká blízka, minulá alebo možno vzdialenejšia doba, ktorú sme tuná mali v čase totality, bolo to národným športom, že kto koho udá a susedia sa navzájom udávali, to bolo hrozné. Aj cez obdobie vojny, ale aj cez obdobie totality. Nemyslím si, že je to dobrý návrh zákona. Ja určite zaňho hlasovať nebudem. Navyše vnímam to ako takú, také možné nebezpečenstvo, že sa tu roztočí nejaká taká špirála, kde tí udavači v podstate si urobia z toho biznis, že koľkých ľudí udávajú a každý na každého bude donášať. Vôbec si nemyslím, že spoločnosť je na to pripravená a ľudia na Slovensku, že by čosi také bolo. A takto znásilňovať ako tuná tieto mnohé veci, myslím si, že ten návrh zákona je veľmi zlý. ktorý, ktorý tuná je. Ja som na to už aj v minulosti ako poukazoval. Určite za to hlasovať nebudem. A pán Mičovský sa tu môže aj rozlievať, aj spomínať tu Ďurka Langsfelda, aj kde čo všetko, nejaké tie odmeny. Nezabere nič. V mojom prípade určite nie. Nebudem ani do budúcna podporovať takéto návrhy zákona. Udavač je stále ako udavačom. A keď je, sa pácha trestný čin, tak máme to v zákone tak, že každý občan má povinnosť to oznámiť. Každý občan a nie ešte že by my sme tuná niekoho platili za to, že bude donášať, udávať na niekoho. Tuná, keď ty vidíš, že je spáchaný trestný čin, máš povinnosť to oznámiť orgánom činným v trestnom konaní. Načo tuná ešte tieto veci dávať a pekne to okrášľovať, jaké krásne odmeny vymyslíme tuná a jaké vyznamenania tuná budeme dávať. Tu sa skrýva udavačstvo za tým. Ďakujem.
90. schôdza NR SR - 2.deň - B. popoludní
Dátum: 2023-05-03
Poslanec: Kuffa, Štefan (-)
Druh vystúpenia: Vystúpenie s faktickou poznámkou

93. Viete, pani Kolíková, vy ste nám tu teraz takto povedali a naznačili veci, že slovenčina nemá dostatok výrazových prostriedkov. No, to bol zaujímavý exkurz od vás. Prosím vás pekne, čo to tu tárate, čo to tu tárate?! Jak ste sa odrazu opreli do slovíčka "gender", jaké je to dôležité, jaké zase, aby sme to pomenovali, tak ďalšia kolegyňa sa ešte prihlásila k tomu. Vôbec nie je to tak. Pán minister, dobre ste to zrobili, že ste to takto poslovenčili a slovenčina má dosť výrazových prostriedkov, aby sme vedeli pomenovať veci správnym menom. Prosím vás pekne, vy ste bývalá ministerka spravodlivosti, vy tuná sexuálne menšiny spomínate ako národnostné menšiny a podobne. To sú aké bludy? Však si to nájdite v sociologických slovníkoch, že či sú tam vôbec takéto pojmy pomenované. Vy ste to nazvali... menšiny sú presne definované, čo je menšina, a vy tu nás zavádzate, už roky takto podsúvate túto gender ideológiu, to je gender ideológia. Chvalabohu, že sa to zmenilo. A to, že tá zmena tam je dobrá, tak to len ukazuje to, ako vás to veľmi rozhnevalo, že takéto slovíčko odtiaľ vypadlo, a to je veľmi dobré, že pán minister mal odvahu a urobil to. No čo na tom, keď biskupi Slovenska sa vyjadrili k danej problematike? Majú na to právo, nielen právo, ale majú povinnosť sa vyjadrovať k tomuto. A také poznámky, že stredovek a posmešne hovoriť o stredoveku, to môžu len hovoriť ľudia úplne primitívni, ktorí vôbec nepoznajú obdobie stredoveku, aké bolo. Bolo mimoriadne bohaté na kultúru, na... ja neviem, na literatúru, výtvarníctvo, staviteľstvo, kopec vecí stredovek veľkolepých ako dokázal. Je úžasný a máme čo obdivovať z neho.
90. schôdza NR SR - 2.deň - A. dopoludnia
Dátum: 2023-05-03
Poslanec: Kuffa, Štefan (-)
Druh vystúpenia: Vystúpenie s faktickou poznámkou

28. Pán minister Karas, niekoľkokrát ste boli tuná oslovený, tak dovolím si aj ja operovať, ak... vaším menom. Ja vítam tú skutočnosť... (Prerušenie vystúpenia predsedajúcim.) Pčolinský, Peter, podpredseda NR SR Musíte reagovať na, musíte reagovať na pána Mazureka, nie na ministra. (Povedané súbežne s rečníkom.) Kuffa, Štefan, poslanec NR SR ...ktorá bola v rámci... Ja reagujem na kolegu, však on utvoril otázku, ja reagujem na neho. (Povedané súbežne s predsedajúcim.) Poprosím, vrátiť čas. Pčolinský, Peter, podpredseda NR SR Pokračujte, pán poslanec. Kuffa, Štefan, poslanec NR SR Ale veď to bol úvod, to bol úvod a ja chcem reagovať na predrečníka. Poprosím vrátiť čas. (Reakcia z pléna.) No reagujem. No reagujem, reagujem, lebo to súvisí. No jak, on mi nevidí, predsedajúci, do hlavy. Je to neslušné, že ma takto prerušil a skáče mi do kontextu. Dobre, budem pokračovať. Pán minister, niekoľkokrát ste boli predrečníkom tuná oslovený a okrem iného tu bolo vyzdvihnuté tá skutočnosť, že šoféri, ktorí sú pod vplyvom alkoholu, že sa zvyšuje trest. Skúsme sa zamyslieť nad takouto vecou. Ja som tiež nad tým rozmýšľal, pretože to nemá konca kraja, tu už boli predkladané návrhy zákonov, že zobrať vec, auto a podobne. No nie, ja mám jeden, jeden tip a skúste sa zamyslieť nad, nad tým a možno v druhom čítaní, a to je tá skutočnosť, ak pod vplyvom alkoholu ty šoféruješ a zabi... usmrtíš osobu, doživotne ti zoberieme vodičský preukaz, viac jazdiť nebudeš. Nebudeš, si skončil, skončil si, urobíš to raz. Ak usmrtíš osobu, si skončil. A čo sa týka priestupku a krádeže, myslím si, že tento návrh konkrétne toto je dobrý, pretože tých 260 eur pri dnešných cenách aj to je nízko. Samozrejme, tú dôchodkyňu, dôchodkyni si ukradol euro? Musíš jej vrátiť a násobok toho, dve eurá, päť eurá, tak desať eur vrátiť. Ale tých 500 eur je, naozaj si myslím, že primerané, dovolím si možno povedať, že aj nízke, lebo všetko sú trestné činy jak je nad 260 eur... (Prerušenie vystúpenia časomerom.)
88. schôdza NR SR - 10.deň - B. popoludní
Dátum: 2023-03-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

54. Pani Kozelová, podľa vás tie migy preleteli na Ukrajinu bez súčiastok a náhradných dielov. Podľa vás, pani Kozelová, preleteli podľa všetkého ti migy asi aj bez krídiel. Sa ani nekontrolujete, čo čítate, čo rozprávate. A tie cifry, ktoré ste tuná nás ohurovali, tak ja ich beriem tak vážne, ako cifry a čísla Ľudmily Denisovovej, ktorá pri znásilňovaní ukrajinských žien hádzala tu cifry také, že aj ukrajinský parlament sa ňu hanbil. A túto ombudsmanku slávnu pred trištvrte rokom odvolali vlastní poslanci ukrajinského parlamentu. Prosím vás pekne, je vidieť, že vy neviete nič, vy ste na vojenčine neboli, dovolím si povedať a na vojne už vôbec nie. A to, čo ste ako rozprávali, že vy ste 3-tisíc kilometrov pobehali po Ukrajine a tak. Tak ja som si potom vtedy takú otázku aj položil, je tam vôbec nejaká vojna, keď vy 3-tisíc kilometrov si takto prejdete vojnovým poľom. Vy to vôbec ani netušíte. Vy ani neviete, aká štruktúra funguje a velenie vo vojenstve. Stačí vám byť na vojenčine. Žiaden vojak svoj útvar nemôže opustiť, ani čatu, ani batériu, ani pluk. Ak by to urobil v čase mieru, no tak ideš do basy. Ale v čase vojny, tak ťa zastrelia. Ale asi podľa vás, pani Kozelová, tí ruskí vojaci nič iné na, na Ukrajine nerobia, len znásilňujú ukrajinské ženy. A kedy potom bojujú? Kedy potom bojujú, keď vy toľko rozprávate, že aké sú tam boje. Kedy potom bojujú? Tak oni tam asi chodia sexovať. A perličkou toho všetkého bolo, že 36 mužov bolo znásilnených na Ukrajine. Tak asi ruské ženy prišli znásilniť, znásilniť... (Prerušenie vystúpenia časomerom.)
88. schôdza NR SR - 10.deň - B. popoludní
Dátum: 2023-03-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

42. Pán Osuský, keby som mal to vaše posolstvo tak zhrnúť možno do jednej vety, tak by to asi takto to znelo. Zbrane, zbrane, pomlčka, smrť, smrť, smrť. Toto je vaše posolstvo, toto vy tu deklarujete, prosím vás pekne. Pán kolega to tu povedal. Na hulváta to tu predkladáte namiesto toho, že by sa otvorila nejaká diskusia aj na úrovni výborov, prišli ste rovno do pléna Národnej rady. A keď vy takto hovoríte, že poskytovať zbrane slabšiemu, t. j. Ukrajine, ale veď tí Ukrajinci sa za takých nepokladajú, oni stále tuná deklarujú, že oni, oni v tom konflikte zvíťazia nad tou Ruskou federáciou, tak čo vy hovoríte, že to je slabšie. No s tým dôvodom vašej deklarácie alebo toho posolstva je dodávka zbraní pre Ukrajinu, však tak to aj pritakávate, ale tu, aby ste to aj zakryli aj tú poslednú skutočnosť, že Slovenská republika dodala migy pre Ukrajinu. Tu ste to deklarovali, dušovali ste sa, sľubovali, presviedčali celý národ aj nás všetkých, že to sú nefunkčné tieto stíhačky a štyri útočné stíhačky MiG-29 odrazu preleteli na Ukrajinskú stranu. To je aký precedens tu vytvorený? A, samozrejme, to, že jak vy to prirovnávate ku svetovému konfliktu alebo k svetovej vojne a podobne, pán Osuský, preháňate, ako je vašim dobrým zvykom. Azda nás nechcete presvedčiť to, že dodávka zbraní ukončí konflikt a bude menej mŕtvych, menej obetí. Toto nás chcete o tomto presvedčiť? Nikdy neskončil konflikt ešte tým, že sa bude jednej alebo druhej strane dodávať zbrane. Vy tu presviedčate ľudí o nepresvedčiteľnom. Tu, keď budeme dodávať neustále ako tieto zbrane, budú ďalšie a ďalšie obete, ktoré my odmietame, pán Osuský. Odmietame to.
88. schôdza NR SR - 10.deň - B. popoludní
Dátum: 2023-03-29
Poslanec: Kuffa, Štefan (-)
Druh vystúpenia: Vystúpenie s faktickou poznámkou

16. Myslím si, že ten systém vzdelávania a hlavne tej strednej úrovne pri tých zdravotných školách je bolestivý a to niekoľko rokov. To nie je teraz, že pár rokov dozadu, že sa to zmenilo. Ale keď by som tak hlbšie do minulosti ako načrel, možno ešte pred tými tridsiatimi rokmi, tak to vzdelávanie zdravotných sestier v našich školách bolo na veľmi dobrej úrovni, by som povedal veľmi vysokej úrovni. Kedysi zdravotné tieto školy boli elitnými školami. Dnes tomu tak neni. Dnes sa hlásia na tie zdravotné školy takí trojkári, štvorkári. Kedysi to boli len čistí jednotkári, ktorí tam chodili. Ale končila kvalita. Tie zdravotné sestry, keď absolvovali strednú zdravotnú školu, tak to bola praktická sestra pri lôžku. A nám tieto sestry tuná chýbajú. Začali sme robiť experimenty, asistent zdravotnej sestry a všelijaké prívlastky sme im dávali, len nie zdravotná sestra. Či to už bola pediatrická alebo zdravotná sestra pri lôžku. Myslím si, že toto treba naozaj zmeniť. Nie za každú cenu, aby tie dievčatá išli na vysokú školu. Mnohé z nich ani nemajú ambíciu študovať na vysokej škole, ale keď ona nemá kvalifikáciu zdravotná sestra tým, že skončí maturitu, no nič iné jej nezostáva, len ísť minimálne na ďalšie trojročné bakalárske štúdium. Inak tie štúdiá na vysokých školách, myslím si, že nedosahujú tú úroveň jak kedysi boli zdravotné školy na stredných školách. To bola vyššia úroveň jak dnes na univerzitách. Chýba im prax. To oni, veľakrát sa stáva, že tie dievčatá potrebujú aj mať prax potvrdenú. Prídu do zdravotníckeho zariadenia, oni si prídu drzo pre pečiatku. Oni nejdú na prax, ale oni, potvrďte mi tuná, že som bola ja na praxi. To je, prosím vás pekne, aká príprava do reálneho systému zdravotníctva? (Prerušenie vystúpenia časomerom.)
88. schôdza NR SR - 8.deň - A. dopoludnia
Dátum: 2023-03-24
Poslanec: Kuffa, Štefan (-)
Druh vystúpenia: Vystúpenie s faktickou poznámkou

42. Ja tak trochu v tejto situácii aj pripomeniem kolegom aj inú skutočnosť, kedy pred 24 rokmi bola bombardovaná bývalá Juhoslávia. Nazvali sme to humanitárne bombardovanie a padali tam humanitárne bomby. Myslíte si, kolegovia, že tie humanitárne bomby si vyberali medzi ženami alebo mužmi, alebo deťmi? Civilistami alebo vojakmi? Humanitárne bomby, tie môžme púšťať na hlavu ľuďom. To nikto tu sa nad tým ani nepohoršoval, ani nijaké deklarácie sme neprijímali. Ja sa obávam, že túto deklaráciu predkladáte práve teraz a v tejto chvíli, aby ste zakryli tú skutočnosť, že migy, naše stíhačky M29 skončili na Ukrajine. Údajne už nejaké štyri tam sú. A vy ste toto prekryli ďalšou inou témou. Ale keď, pani kolegyňa, ja si dovolím aj voľačo prečítať z Hospodárskych novín a očakávam, že pán Naď ich zablokuje minimálne na nejaký rok. Ombudsmanka Ljudmila Denisovová uviedla, že informácie o znásilneniach, ktoré šírila, slúžili na to, aby Ukrajina získala väčšiu vojenskú pomoc. Na Ukrajine je to škandál, ktorý už týždeň, na Západ sa dostal s oneskorením. Ombudsmanka pre ľudské práva Ljudmila Denisovová, ktorá farbisto referovala o hromadnom znásilňovaní ukrajinských civilistov ruskými okupantmi, sa teraz priznala, že si vymýšľa, vo funkcii nečakane skončila pred týždňom, keď, bolo to v júni minulého roku, keď ju ukrajinský parlament odvolal. Ako dôvod uviedol práve nepodložené tvrdenia o bezbrehom ruskom znásilňovaní. Sama Denisovová dlho mlčala. Teraz však priznala, že preháňala. Na svoju obranu uviedla, že to robila pre to, lebo chcela presvedčiť Západ, aby na Ukrajinu poslal viac zbraní. To isté robíte aj vy.
94. schôdza NR SR - 8.deň - A. dopoludnia
Dátum: 2023-06-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

43. Ďakujem za slovo. Kolegyňa Evka, ty, ty nie si z tých poslankýň, ktorá sa tu predbieha, že vystúpiť čo najviac v rozpravách, vo faktických. Ale čo si pamätám tvoje vystúpenia za tým rečníckym pultom za toto obdobie, tak vždy to bolo vecné, argumentačné. Tak ako kolega Martin Fecko povedal, vieš to aj s takým pokojom, s takou aj pre mňa noblesou povedať. Ale dôležité sú argumenty a naozaj vidieť, že si, že si v téme zdravotníctvo ako doktorka a profesorka naozaj doma. A celkom ma zaujal a aj som rád, keď som sa pozeral na teba a počúvať ťa, tak, samozrejme, popritom som nespustil zrak ani z Janky Bittó Cigánikovej a ona, ona z teba oči nespustila. To si môžeš pozrieť zo záznamu. Ona, ona pozerala na teba, ona uši mala napäté, verím tomu, že aj srdce otvorené, myseľ, všetky tie vnemy, čo máme, čím nás Pán Boh obdaroval, ale ona naozaj, poviem to tak ľudovo, že ona ťa doslova žrala. A ja verím tomu, ja verím tomu, že z týchto argumentov tak skúsenej lekárky, ako si ty, že si niečo k srdcu zobrala, a ja sa snažím overiť, že... Janka, vy už teraz ľutujete, vy už ľutujete, že ste tento penťácky zákon navrhla. Ja neverím tomu a ešte študujúca zdravotná sestra, ja neverím tomu, že keby tam neboli iné dôvody, to už si vy zodpovedzte vo svojom svedomí, keby tam neboli iné dôvody, predložiť takýto návrh zákona proti zdravotníctvu, proti starostlivosti o chorých ľudí, tak neverím tomu, že, že by ste dokázali niečo také, ako poslankyňa Národnej rady a aj ako študujúca zdravotná sestra, mňa len bude zaujímať, že či vy budete... (Prerušenie vystúpenia časomerom.)
94. schôdza NR SR - 8.deň - A. dopoludnia
Dátum: 2023-06-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

28. Ďakujem za slovo. Kolegyňa Monika, vypočul som si tvoju rozpravu s krátkymi prestávkami, lebo som si musel odbehnúť niečo vytlačiť. Ale stačilo mi to, čo som na začiatku započul, a potom keď som sa vrátil do pléna. Keď som tam videl stáť vedľa seba, no ty si stála ako skutočná zdravotná sestra a vedľa teba, keď som sa pozeral tiež na tzv. zdravotnú sestru, ktorá ešte asi, Janka Bittó Cigániková študuje, a naozaj nedá sa súdiť, že na prvý pohľad, ale podľa toho, čo som tu mal možnosť za asi zhruba tri a pol roka počuť, že čo ty robíš pre zdravotné sestry, za tie skutočné zdravotné sestry, ktoré sa starajú pri lôžkach o chorých, starých a nevládnych zomierajúcich ľudí. Ty si vidieť. Aj v tej rozprave bolo nielen vidieť, počuť, ale aj cítiť, že ty si to svoje povolanie sestry vykonávala so srdcom a, a je to, je to vidieť za tie tri a pol roka aj v tomto pléne. Ja keby som si mal vybrať, že ležím v nemocnici, tak myslím, že každý si zodpovie, že koho by som si z vás dvoch vybral, aby mi pichla napríklad, ja neviem, injekciu, keby som potreboval, lebo naozaj v teba mám dôveru a po ovocí ich poznáte a u teba je vidieť, u teba je vidieť, že naozaj bojuješ za tie sestry, či čo sa týka platov, či lepších podmienok, že naozaj obdivuhodné. To keby každý poslanec takto bojoval v tomto pléne za svoje témy, tak, tak naozaj určite by sa to pretavilo do mnohých dobrých zákonov. Teba, Monika, keď počujem na tému zdravotných sestier, tak ja si spomeniem na moju už zosnulú sestru, ktorá mala 42 rokov a pracovala ako zdravotná sestra, ona milovala toto povolanie... (Prerušenie vystúpenia časomerom.)
94. schôdza NR SR - 8.deň - A. dopoludnia
Dátum: 2023-06-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

14. Ďakujem za slovo. Kolega Marek, v rozprave si okrem iného spomenul penťácky plátok, ktorí, ktorí títo ľudia zahlcujú po celom Slovensku po schránkach, po domácnostiach. Aj ja som si takýto plátok našiel. Prvýkrát asi, teraz myslím, že to bolo posledné vydanie pred necelými dvoma týždňami, tak prvýkrát som si ho prelistoval. Možno aj preto, že sa blížia voľby, takže čo tam je. Manželku som pýtal, aby mi prefotila, lebo nebol som vtedy, tak mám to v mobile. Asi na poslednom špeciáli penťáckom na titulnej strane je pani prezidentka, pán premiér Ódor, na druhej strane, počkajte, tam tvár nevidím, ale článok o pánovi premiérovi, na ďalšej strane, na ďalšej strane je tu nejaký článok tiež podporujúci penťáckych, penťáckych ľudí a poslancov. Na ďalšej strane - na pol strany pán Pellegrini vysmiaty, reklama o dôchodkoch, článok na, na zbytok strany, potom je článok kritizujúci zdravotníctvo. Slováci mesiace čakajú na 200-tisíc operácií. V penťáckom plátku kritika, ako zdravotníctvo nefunguje. Neprečítal som som si ten článok ani nejdem to týmto zdržiavať, hej. Kto zapríčinil toto, že zdravotníctvo v akom je stave? Kto? Však vieme, nie. Autori tohto článku. Ale čo ma prekvapilo, myslím, že na predposlednej strane možno nikto neuveríte, že to tam je, a tiež na pol strany - ako pán Pellegrini - pán predseda Národnej rady Boris Kollár. Čiže zvláštne, hej, že proste... (Prerušenie vystúpenia časomierou.)
94. schôdza NR SR - 7.deň - A. dopoludnia
Dátum: 2023-06-22
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

114. Ďakujem za slovo. Pani Cigániková, ako slušne vychovaný človek prijímam vaše ospravedlnenie na začiatku, snažím sa uveriť, že vo vašom srdci je štipka aj, aj dobra a že ste to mysleli úprimne. Naozaj mne veľmi záleží na tom, ako som aj povedal predtým, aby ste sa snažili robiť viac dobra, lebo, lebo naozaj ja, ja niekedy žasnem. Na pohľad vyzeráte ako slušná, slušná žena, ale, ale to, čo ste tu dokázali za tri a pol roka, tak, opakujem, je mi vás ľúto a prijímam toto ospravedlnenie s tým, že snažím sa uveriť, že, že bolo tam aspoň trošku úprimnosti. Viete, vy ste tu dali nejaké čísla, že ako sa zlepší situácia o toľko percent, vyšetrenia budú prístupnejšie tam o 20 %, tam, ja neviem, o 15 %, proste nejaké percentá tu padali. Ale na to treba, na to treba tým súkromným poisťovniam dať niekoľko desiatok miliónov eur, aby sa to zlepšilo, ja neverím tomu, veď, veď oni doteraz zo zdravotníctva vycucali, dá sa povedať, aj miliardy, veď len príklad pána Pašku, hej, koľko jeho rodina zbohatla, ako to číslo je, je hrozné. Ja, ja nemám to podložené, ale že cez dve miliardy eur majetku má rodina Pašku a vieme, kde pán Paška, ako nech mu pán Boh hriechy odpustí, nechcem sa vyjadrovať o ľuďoch, ktorí tu už nie sú, ale je to zarážajúce. A to sú ešte ďalšie obrovské, obrovské miliardy v obrovských sumách, čo zbohatlíci uchmatli tým chorým, chorým ľuďom, ktorí potrebujú tú zdravotnú starostlivosť. Veď my by sme tu nebyť toľko, toľkého rozkrádania, tak možno by sme, nieže Rakúsku by sme sa priblížili, Nemecku, tak možno aj Švajčiarsku, že možno my by sme tu mali takú zdravotnú starostlivosť za tie miliardy, že radosť by bola ísť do nemocnice.... (Prerušenie vystúpenia časomerom.)
94. schôdza NR SR - 7.deň - A. dopoludnia
Dátum: 2023-06-22
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

77. Ďakujem. Igor, nečudujem sa tvojmu emočnému a plamennému prejavu hlavne z dôvodu, lebo viac ako 12 rokov bojuješ za ľudí, za bežných ľudí, za rodiny s deťmi, za chorých ľudí, za zdravotnej postihnutých a bojuješ za tých najslabších. Tak nečudujem sa, keď, keď sa má človek vyjadriť k bojovníčke za potraty, k bojovníčke, bojovníčke za oligarchov, za mafiu, za zbohatlíkov, tak sa nečudujem. A hlavne v tejto situácii, keď ide, keď ide o zdravie a životy ľudí. Janka Bittó Cigániková, mňa je vás veľmi ľúto. Mňa ako kresťana, ako človeka mne je vás veľmi ľúto. Pri potratoch, ale to nie je len o potratoch, ale aj pri tom všetkom, že za čo vy bojujete. Ja tak čakám, že kedy niečo dobré prinesiete do tohto parlamentu a vy stále len slúžite tomu zlu... (Prerušenie vystúpenia predsedajúcim.) Kollár, Boris, predseda NR SR Pán poslanec, to sú osobné útoky voči pani poslankyni. Kuriak, Milan, poslanec NR SR Ale aké osobné útoky? Kollár, Boris, predseda NR SR Poďme, poďme, bavme sa... Kuriak, Milan, poslanec NR SR Ale, pán predseda, to nie sú osobné útoky, to je... (Prerušenie vystúpenia časomerom.) Kollár, Boris, predseda NR SR Prosím, vráťte pánovi poslancovi čas. Kuriak, Milan, poslanec NR SR Ďakujem. Kollár, Boris, predseda NR SR Vráťte mu čas a... Kuriak, Milan, poslanec NR SR Proste pani Cigániková slúži zlu. To nie sú útoky. Však ak keď niekto slúži podpore potratom, tak môj pohľad je, že to je služba zlu. Keď je to pohľad progresívneho liberála, že je to dobré, ja to neberiem, ale ja hovorím svoj názor. Mne je vás, pani Janka Bittó Cigániková, ľúto. Naozaj. Aj pri tých článkoch, ako vás ospevujú tie médiá. A viete, ide leto a ja znova dám status o súdnosti, ja znova dám status o súdnosti, čo ste sa vtedy vytešovali. Ale vrátim sa ku zdraviu, ku zdraviu. Vy slúžite zlodejom, ktorí drancujú zdravotníctvo. Mnohí chorí ľudia a ľudia na hrane života a smrti nemajú dostupné lieky. Ja budem možno troška emočný z vlastného príkladu. Z rodiny. Môj švagor v mojom veku, 52 rokov, bojuje o život, je na hrane života a smrti. Jeho rodina zháňa viac ako 20-tisíc eur, aby mu mohli pomôcť v zahraničí, aby mu mohli zabezpečiť liečbu v zahraničí a vy slúžite tejto bande... (Prerušenie vystúpenia časomerom. Reakcie z pléna.)
94. schôdza NR SR - 5.deň - A. dopoludnia
Dátum: 2023-06-20
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

20. Ďakujem za slovo. Kolega Peter Kremský, ja ti ďakujem za tvoju prácu, tak ako aj doteraz za tie tri roky a necelé tri mesiace, tak aj týmto si ukázal, že ty ako poslanec Národnej rady patríš k tým, ktorí skutočne bojujú za bežných ľudí, za občanov, za ich potreby. Ty veľmi často naberieš odvahu a vôbec sa neobávaš, nechcem to nazvať, že ísť do stretov, ale vyjadrovať pravdu v tomto pléne a zastať sa nie tých oligarchov, tých veľkých, tých, ako si spomenul, čo vidíme aj príklad v energetike, čo všetko silní hráči robia, tak toto sa mi naozaj na tebe páči a vidím to aj na hospodárskom výbore. A ešte sa chcem krátko vyjadriť k pánovi predsedajúcemu. Pán predsedajúci, mandát poslanca a práva poslanca patria pre každého rovnako. Ja som si už niekoľkokrát všimol, že nemáš rovnaký meter na všetkých poslancov. Aj osobne voči mojej osobe, lebo ja ti urobím pár záberov tak, aby si ma možno neupozornil, že koľkí tvoji kolegovia zo SME RODINA si robia zábery, niekoľkokrát sa mi stalo, že si mi neumožnil faktickú poznámku, lebo mi nezareagovalo toto hlasovacie zariadenie, keď som sa chcel prihlásiť, ja za to nemôžem, aká je technika, mne si neumožnil, keď som aj zakričal, že mám faktickú, ale napríklad naposledy minulý týždeň si svojmu kolegovi umožnil. Ja ťa chcem poprosiť, maj rovnaký meter. Si podpredseda tejto Národnej rady a prosím ťa, maj rovnaký meter ku každému poslancovi bez rozdielu, ku akej politickej strane patrí. Ďakujem.